Olimpijske igre 1908.

IV Olimpijske igre su održane u Londonu u Velikoj Britaniji, iako je MOO prvobitno za domaćina igara odabrao Rim u Italiji. Međutim, zbog erupcije vulkana Vezuva 1906. godine prilikom koje je gotovo uništen grad Napulj, italijanska vlada odlučila je prenamijeniti sredstva namijenjena organizaciji Igara u obnovu i pomoć tom gradu. Stoga su Igre premještene u London.

Iako su u to doba ove Igre smatrane petim po redu, naknadno je odlučeno da se Olimpijske međuigre održane dvije godine ranije u Atini brišu iz službenog popisa Olimpijskih igara, te su od tada Igre redovno održavane isključivo s razmakom od 4 godine. Danas se Igre u Londonu nazivaju IV. Olimpijskim igrama.

Na ovim Igrama je nastavljena tradicija ceremonijala otvaranja Igara uz defile takmičara, koji je prvi put održan dvije godine ranije u Atini. Ta tradicija zadržala se do danas, iako je na Igrama u Londonu bilo dosta kontroverzi oko te ceremonije. Naime, nekoliko reprezentacija odbilo je proći u defileu, iz različitih razloga: Finci su trebali defilirati pod Ruskom zastavom i to su odbili, slično kao i Irci koji su odbili stupati pod zastavom Velike Britanije. Šveđanima nije bila izvješena njihova zastava pa su i oni odbili defile, slično kao i takmičari iz SAD, kojim je smetala činjenica da se njihova zastava (kao i sve druge) mora podići u čast kralja druge države.

Ove Igre su pokazale važnost uspostave zajedničkih sudačkih pravila i sudačke službe sastavljene od sudaca iz različitih zemalja, a ne samo iz zemlje domaćina kako je to do tada bio slučaj.

Najpoznatiji trenutak Igara bila je maratonska utrka, u kojoj je do samog cilja vodio Dorando Pietri, ali je potpuno iscrpljen u samom stadionu više puta pogrešno skrenuo. Na kraju su ga preko ciljne linije doslovno prenijela dva gledaoca, te je nesretnom Pietriju zbog te pomoći zlatna medalja oduzeta i dodjeljena drugoplasiranom Johny Hayesu. Pietri je kasnije ipak za svoj hrabri nastup nagrađen zlatnim pokalom od strane kraljevske porodice. Druga zanimljivost vezana uz maratonsku utrku bila je ta da bi se kraljevskoj porodici omogućio bolji pogled na tok utrke, staza je produžena na 42 km i 195 metara umjesto do tada uobičajenih 40 km. Iako su kasnije još neki maratoni održavani na različitim dionicama, IAAF je 1921. godine donio odluku da se upravo ta udaljenost proglasi službenom maratonskom dionicom.

Na ovim igrama po prvi put je uključen i jedan tradicionalno zimski sport, umjetničko klizanje.

 Spisak sportova 
 atletika
 boks
 biciklizam
 mačevanje
 nogomet
 gimnastika
 hokej
 hrvanje
 jedrenje
 jeu de paume (igra slična tenisu)
 lacrosse
 polo rackets (sport sličan skvošu)
 ragbi
 streličarstvo
 streljaštvo
 plivanje
 potezanje konopa
 tenis
 umjetničko klizanje
 Utrke glisera
 vaterpolo
 veslanje

 Zemlje učesnice 
 23px|border|alt=Argentina Argentina
 23px|border|alt=Australasia Australazija (Australija i Novi Zeland)
 23px|border|alt=Austrija Austrija
 23px|border|alt=Belgija Belgija
 23px|border|alt=Bohemija Bohemija
 23px|border|alt=Kanada Kanada
 23px|border|alt=Danska Danska
 23px|border|alt=Finska Finska  23px|border|alt=Francuska Francuska
 23px|border|alt=Njemačka Njemačka
 23px|border|alt=Velika Britanija Velika Britanija
 23px|border|alt=Grčka Grčka
 23px|border|alt=Mađarska Mađarska
 23px|border|alt=Italija Italija
 23px|border|alt=Holandija Holandija
 23px|border|alt=Norveška Norveška  23px|border|alt=Rusija Rusija
 23px|border|alt=Južna Afrika Južna Afrika
 23px|border|alt=Švedska Švedska
 23px|border|alt=Švicarska Švicarska
 23px|border|alt=Turska Osmanlijsko carstvo
 23px|border|alt=SAD SAD

 Spisak osvojenih medalja 
(Medalje domaćina posebno istaknute)

 Olimpijske igre 1908 50px  Plasman DržavaZlatoSrebroBronza Ukupno123px|border Velika Britanija565138145223px|border SAD23121247323px|border Švedska861125423px|border Francuska55919523px|border Njemačka35614623px|border Mađarska3429723px|border Kanada331016823px|border Norveška2338923px|border Italija22041023px|border Belgija15281123px|border Australazija (Australija i Novi Zeland)12251223px|border Rusija12031323px|border Finska11351423px|border Južna Afrika11021523px|border Grčka03031623px|border Danska02351723px|border Bohemija002223px|border Holandija00221923px|border Austrija0011Ukupno110107106323

 Vanjski linkovi 
 http://www.olympic.org/en/content/Olympic-Games/All-Past-Olympic-Games/Summer/London-1908

Kategorija:Ljetne olimpijske igre
Kategorija:Sportska takmičenja u Engleskoj
Kategorija:1908. u Engleskoj
*
Kategorija:Sport u Londonu
Kategorija:1908. u sportu